CELEX: C2006/086/09
Language: et
Date: 2006-04-08 00:00:00
Title: Euroopa Kohtu (esimene koda)  9. veebruari 2006.  aasta otsus kohtuasjas C-127/04: Declan O'Byrne versus Sanofi Pasteur MSD Ltd, Sanofi Pasteur SA (Direktiiv 85/374/EMÜ — Tootevastutus — Toote  käibele laskmise  mõiste — Tootja tarne 100 % ulatuses talle kuuluvale tütarettevõtjale)

8.4.2006   
            
            
               ET
            
            
               Euroopa Liidu Teataja
            
            
               C 86/5
            
         
      EUROOPA KOHTU
   
   (esimene koda)
   9. veebruari 2006. aasta otsus
   kohtuasjas C-127/04: Declan O'Byrne versus Sanofi Pasteur MSD Ltd, Sanofi Pasteur SA (1)
   
   (Direktiiv 85/374/EMÜ - Tootevastutus - Toote “käibele laskmise” mõiste - Tootja tarne 100 % ulatuses talle kuuluvale tütarettevõtjale)
   (2006/C 86/09)
   Kohtumenetluse keel: inglise
   Kohtuasjas C-127/04: Declan O'Byrne
      v.
      Sanofi Pasteur MSD Ltd, varem Aventis Pasteur MSD Ltd, Sanofi Pasteur SA, varem Aventis Pasteur SA, mille esemeks on EÜ artikli 234 alusel High Court of Justice (England & Wales), Queen's Bench Division'i (Suurbritannia) 18. novembri 2003. aasta otsusega esitatud eelotsusetaotlus, mis saabus Euroopa Kohtusse 8. märtsil 2004, tegi Euroopa Kohus (esimene koda), koosseisus: koja esimees P. Jann (ettekandja), kohtunikud K. Schiemann, K. Lenaerts, E. Juhász ja M. Ilešič, kohtujurist: L. A. Geelhoed, kohtusekretär: vanemametnik M. Ferreira, 9. veebruaril 2006 otsuse, mille resolutiivosa on järgmine:
   
               1.
            
            
               Nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta artiklit 11 tuleb tõlgendada selliselt, et toode on käibele lastud, kui see on tootja juhitavast valmistamisprotsessist väljunud ning jõudnud turustamisprotsessi, milles seda kasutamise või tarbimise eesmärgil avalikkusele pakutakse.
            
         
               2.
            
            
               Kui hagi on esitatud äriühingu vastu, keda ekslikult peeti tootjaks, kui tegelikult oli selle toote valmistaja teine äriühing, siis tuleb tingimused, millele vastavalt võib kohtuasjas poole asendada teise isikuga, kehtestada põhimõtteliselt siseriiklikus menetlusõiguses. Hinnates sellise asendamise tingimuste täitmist, peab siseriiklik kohus tagama, et artiklites 1 ja 3 sätestatud direktiivi isikulist kohaldamisala järgitakse.
            
         
      (1)  ELT C 106, 30.04.2004.